Source: https://octavpelin.wordpress.com/tag/constitutia/
Timestamp: 2019-12-16 07:07:04+00:00

Document:
CONSTITUTIA! | Octavpelin's Weblog
Tag Archives: CONSTITUTIA!
CCR :PREMIERUL VICTOR PONTA POATE STERGE DOAR PRIN OUG,DATORIILE ROMPETROL,PARLAMENTUL A INCALCAT CONSTITUTIA!
Curtea Constituţională a României spune că încercarea de a trece printr-o lege memorandumul cu Rompetrol este neconstituţională, singura posibilitate a premierului de a şterge datoriile KazMunaiGaz, conform înţelegerii din februarie dintre Guvern şi kazahi, este eliberarea unei ordonanţe de urgenţă cu semnătura lui Victor Ponta. Aprecierile CCR apar în motivarea deciziei de acceptare a sesizării de neconstituţionalitate făcută de preşedintele Traian Băsescu. Decizia favorabilă şefului statului a fost luată pe 21 noiembrie, dar publicată în Monitorul Oficial pe 21 decembrie.
Judecătorii singurei autorităţi de jurisdicţie constituţională din România spun că Parlamentul a încălcat Constituţia când a ales să accepte aprobarea prin lege a memorandumului Rompetrol. Ei mai arată că Executivul a dat dovadă de “lacune în înţelegerea instituţiilor de drept” prin iniţierea proiectului de lege în această formă, scrie gandul.info.
CCR semnalează o încălcare a principiului separaţiei puterilor în stat, după ce Parlamentul s-a substituit Guvernului şi a votat un act normativ pentru un caz individual. Curtea Constituţională nu exclude ca încadrarea greşită să se fi făcut intenţionat. „Guvernul a ales calea unei iniţiative legislative, în condiţiile în care autoritatea executivă însăşi califică convenţia încheiată între părţi drept un contract de stat”, arată judecătorii.
Judecătorii nu îi dau dreptate premierului, care spunea că atacarea memorandumului la CCR atrage riscul intrării în insolvenţă a rafinăriei de la Năvodari. „Decizia Curţii Constituţionale nu va produce niciun efect asupra existenţei, conţinutului şi efectelor juriduce pe care contractul de stat le produce între părţile semnatare”, arată Curtea.
De altfel, după decizia din 21 noiembrie, dar înainte de publicarea motivării, conducerea Rompetrol ameninţa cu anularea investiţiilor de 350 de milioane de dolari planificate, dacă memorandumul va pica.
Deciziile CCR sunt obligatorii, definitive şi general valabile.
CCR lasă o singură opţiune Guvernului
Conform pasajelor din motivare, publicate de gandul.info, guvernul, în mod intenţionat sau prin necunoaşterea legislaţiei în materie de drept comercial, drept internaţional public şi privat, a denumit memorandum şi a aplicat procedurile specifice tratatelor – care implică Parlamentul – ceea ce, în realitaate, era un contract de stat.
Decizia de neconstituţionalitate a legii care aproba memorandumul a fost luată ca urmare a sesizării formulate în luna octombrie de preşedintele Traian Băsescu. PDL şi UDMR au sesizat şi ele Curtea, în vară, însă pe alte aspecte, nu pe cele privind modalitatea de aprobare a înţelegerii.
Etichete:CCR, CONSTITUTIA!, DATORII ROMPETROL, OuG, PARLAMENTUL, Politica, Victor Ponta
PREMIERUL VICTOR PONTA A DECLARAT CA TRAIAN BASESCU I-A SPUS,LA PALATUL COTROCENI,CA NU VA PROMULGA BUGETUL PE 2014 SI IL VA TRIMITE PARLAMENTULUI IN ULTIMA ZI PE CAREI-O PERMITE CONSTITUTIA!
Premierul Victor Ponta a declarat marţi că Ex-preşedintele Traian Băsescu i-a spus, la Palatul Cotroceni, că nu va promulga bugetul şi că îl va trimite Parlamentului în ultima zi pe care i-o permite Constituţia.
„Mi-a zis că nu promulgă bugetul şi că îl va trimite la Parlament în ultima zi din cele 20, prevăzute de Constituţie”, a spus primul ministru, într-o intervenţie telefonică la România TV.
Întrebat dacă a avut loc o discuţie şi cu liderul PNL, Crin Antonescu, în cursul zilei de marţi, aşa cum anunţa cu o seară în urmă la o emisiune televizată, premierul a replicat: „Am avut, dar a fost foarte scurtă. Vorbim în continuare.” AGERPRES.
Etichete:BUGETUL PE 2014, CONSTITUTIA!, PARLAMENTULUI, Politica, RETRIMIS IN ULTIMA ZI, Traian Basescu, Victor Ponta
RAZBUNAREA LUI TRAIAN BASESCU:INVITAT LA RRA ACESTA A DECLARAT CA”AM OBLIGATIA SA RETURNEZ BUGETUL IN PARLAMENT”!,CITESTE CONSTITUTIA BASESCULE CA NU ESTI PREMIER,CI CUC LA COTROCENI!
Traian Băsescu a fost invitatul emisiunii „Probleme la zi”, difuzată de postul public de radio. Președintele nu a ezitat să reia criticile de duminică seara la adresa Guvernului Ponta.
Realizatoarea Alexandra Andon l-a avut ca invitat pe Traian Băsescu în cadrul emisiunii “Probleme la zi” de la RRA. Interviul a început cu o discuție despre summit-ul de la Vilnius:
– Așa cum se prefigurează acum, ratarea semnării acordului de asociere Ucraian-UE este un eșec european. Pentru România este un succes: Republica Moldova va parafa cele două acorduri. Se marchează tendința Moldovei de a se desprinde de fosta zona de influență a URSS. Vilniusul nu este o garanție pentru intrarea Moldovei în UE, este un pas.
– UE s-a așezat pe o poziție de intransigență față de situația doamnei Timoșenko și modificarea unui set de legi care făcea ca Timoșenko să fie în detenție în Germania nu a fost votată de Parlament, oricât a vrut Ianukovici.
– Hai să privim și la Republica Moldova cu realism. Duminica trecută a fost o manifestație a pro-rușilor, sub conducerea lui Voronin, care a adunat un număr mare de cetățeni. Marele risc pentru Moldova ar fi un tratament cu aroganță din partea UE și nu ar ține cont de realități. În Moldova vor fi alegeri în 2014. În eventualitatea revenirii la putere a comuniștilor se pot produce răsturnări de situație. Dacă vin tot felul de politicieni care vor introduce condiții suplimentare pentru liberalizarea vizelor…Vor fi alegeri în 2014, iar dacă în acest interval nu se produce liberalizarea vizelor și nu se semnează și ratifică de către Chișinău cele două acorduri de la Vilnius, mă tem că se pot produce răsturnări de situație dacă se întorc comuniștii la putere.
– Știu că China ar avea disponibilitatea să investească circa 10 miliarde. Lucrurile trebuie privite cu prudență și realism. Dacă vom înșira lista de proiecte – Tarnița, canalul Bărăgan-Siret…- vor rămâne literă moartă.
– Ne trebuie atenție, respectarea normelor europene (în relația cu China). Summit-ul trebuie privit cu profesionalism, este o șansă pentru România. S-a dat un semnal al Bruxelles-ului; atenție să nu ieșiți din linia de negociere. A fost un mesaj neinspirat, mai ales când vine într-o țară ca România, căreia egoismul i-a răpit șansa de a avea Nabucco. Nabucco a devenit TAP, în sudul Europei, unde există deja alternativă la Gazprom. S-a justificat economic, a fost mai ieftin proiectul către Italia. pe acest fond, am privit relativ ironic mesajul Bruxellesului. Dar cu condițiile suplimentare pentru Ucraina?
– Pentru mine, ce s-a întâmplat cu Ucraina a însemnat o umplere a paharului.
– Am privit cu atenție bugetul în forma trimisă la Parlament. Ce nu-mi era clar: dacă fără acciza pe benzină se pot indexa pensiile, se pot mări salariile profesorilor…După ce am văzut bugetul am constatat că toate acestea se pot face fără acciza suplimentară.-
– Eu nu am dreptul să nu utilizez mijloacele constituționale.Nu mi se pare corect să facem ceea ce am făcut și în 2008.
– Va trebui să găsim formule să discutăm. Este o minciună că nu se pot da indexările de pensii dacă se votează bugetul în ianuarie.Gâniți-vă: prețul combustibilului crește cu 8%, îl vom găsi și în laptele copiilor.
– S-a înlocuit regionalizarea cu o descentralizare către baroni.
– Eu cred că am obligaţia să returnez bugetul în parlament, a spus Traian Băsescu, în direct, la Radio România Actualităţi.
– Eu cred că şi fără creşterea accizelor la benzină se pot plăti salariile mărite în sistemul sanitar, la profesori, se poate mări salariul minim.
– Banii pot fi luaţi din bugetul ministerului dezvoltării regionale şi de la fondurile rezervate plăţilor datoriei publice.
– Sunt calcule pe care le-am făcut când am văzut bugetul, a spus Traian Băsescu, invitat la emisiunea “Probleme la zi de la Radio România Actualităţi.
Etichete:ARE OBLIGATIA SA RETURNEZE BUGETUL, CONSTITUTIA!, LA RRA, Politica, SE CREDE PREMIER, Traian Basescu
DEMISUL PENAL AL ROMANIEI,TRAIAN BASESCU:”STIPULAREA UNUI QVORUM DE PARTICIPARE LA REFERENDUM DE 30 % INCALCA CONSTITUTIA!”
Traian Băsescu afirmă că pragul de participare la referendum de 30% din alegătorii înscrişi în liste contravine principiilor constituţionale, deoarece manifestarea democratică a suveranităţii poporului se asigură doar prin participarea majorităţii cetăţenilor la o consultare populară, adică 50% plus unu.
Traian Basescu a trimis sâmbătă preşedintelui Curţii Constituţionale, Augustin Zegrean, o sesizare de neconstituţionalitate asupra Legii pentru modificarea şi completarea Legii nr. 3/2000 privind organizarea şi desfăşurarea referendumului.
Potrivit noilor prevederi ale legii, argumentează preşedintele Traian Băsescu în sesizare, „rezultatul referendumului depinde de îndeplinirea cumulativă a două condiţii: una referitoare la numărul minim de cetăţeni care trebuie să participe la referendum pentru ca acesta să fie valabil şi una privitoare la numărul de voturi valabil exprimate, care determină rezultatul referendumului”.
„Noua lege introduce, sub aspectul condiţiilor de validitate a referendumului, un cvorum de participare de cel puţin 30% şi un cvorum al voturilor valabil exprimate de cel puţin 25%, ambele raportate la numărul persoanelor înscrise în listele electorale permanente. Această soluţie legislativă se regăseşte în cazul referendumului privind revizuirea Constituţiei, al referendumului pentru demiterea Preşedintelui României, al referendumului cu privire la probleme de interes naţional şi al referendumului local”, se arată în sesizarea de neconstituţionalitate.
Preşedintele subliniază că legea fundamentală „îmbină regimul juridic al suveranităţii naţionale cu caracteristici ale conceptului de suveranitate populară, în special, în ceea ce priveşte exercitarea directă a puterii de stat de către popor, prin modalitatea referendumului”.
„Stipularea unui cvorum de participare la referendum de cel puţin 30% din numărul persoanelor înscrise în listele electorale permanente încalcă prevederile Art. 2 alin. (1) din Constituţie deoarece premisa unei manifestări democratice a suveranităţii prin intermediul poporului se poate asigura doar prin participarea la referendum a majorităţii cetăţenilor, constând în jumătate plus unul din numărul persoanelor înscrise în listele electorale permanente”, se arată în sesizarea de neconstituţionalitate.
Preşedintele aminteşte că în 2012 Curtea Constituţională a decis că întrunirea majorităţii absolute care constă în jumătate plus unul din numărul persoanelor înscrise în listele electorale permanente ‘reprezintă o condiţie esenţială pentru ca referendumul să poată exprima în mod real şi efectiv voinţa cetăţenilor, constituind premisa unei manifestări autentic democratice a suveranităţii prin intermediul poporului în conformitate cu principiul statuat în Art. 2 alin. (1) din Legea fundamentală. Participarea la referendum a majorităţii cetăţenilor reprezintă un act de responsabilitate civică (…)’.
Atribuirea suveranităţii, prin lege, unui grup format din 30% din numărul alegătorilor înscrişi în liste constituie o încălcare a prevederilor Constituţiei potrivit cărora ‘niciun grup şi nicio persoană nu pot exercita suveranitatea în nume propriu’.
Democraţia constituţională implică o guvernare realizată de către majoritate, în acord cu voinţa sa, astfel că luarea deciziilor prin calea directă a referendumului trebuie să implice o majoritate de participare a cetăţenilor, iar reglementarea unui cvorum de participare de 30% poate aduce atingere principiilor generale pe care se întemeiază statul român, respectiv caracterului democratic.
Un argument în plus adus de către Traian Băsescu este acela că preşedintele României, conform Constituţiei, „poate cere poporului să-şi exprime, prin referendum, voinţa cu privire la probleme de interes naţional’, iar, într-un stat democratic, toţi cetăţenii care sunt afectaţi de o decizie trebuie să aibă posibilitatea de a participa la luarea deciziei, iar decizia finală trebuie să reflecte voinţa majorităţii cetăţenilor.
„Cum exprimarea unei voinţe unitare nu este practic posibilă, exprimarea voinţei unei majorităţi cât mai largi reprezintă voinţa cea mai apropiată de idealul unei voinţe unitare”, afirmă şeful statului în sesizarea de neconstituţionalitate pe legea referendumului.
Etichete:CONSTITUTIA!, Politica, PRAG DE 30 % DE PARTICPARE LA REFERENDUM, Traian Basescu

References: CCR 
 CCR 

CCR 
 CCR 
 CCR 

CCR